पौधरोपण किया, अपना घर आश्रम में दी व्हीलचेयर
बीकानेर | पूर्वप्रधानमंत्री अटल बिहारी वाजपेयी के जन्मदिवस पर भाजपा की ओर से कई आयोजन किए गए। सोमवार को नयाशहर मंडल के कार्यकर्ताओं ने रानीबाजार स्थित अपनाघर आश्रम में वॉकर व्हीलचेयर भेंट की। इससे पूर्व पुरानी जेलरोड स्थित देशभक्त पार्क में पौधरोपण किया। मुख्य वक्ता शहर भाजपा अध्यक्ष डॉ. सत्यप्रकाश आचार्य ने पूर्व प्रधानमंत्री वाजपेयी के व्यक्तित्व कृतित्व पर प्रकाश डाला। अध्यक्षता मंडल अध्यक्ष अमरदीप मारु ने की। कार्यक्रम में किसान मोर्चा के किशन चौधरी, पूर्व शहर उपाध्यक्ष गोविंद कच्छावा, अनवर अजमेरी, कुंदन सोनी आदि शामिल थे।
भाजपा जूनागढ़ मंडल की ओर से रथखाना स्थित पंचायत भवन में विचार गोष्ठी का आयोजन किया गया। मुख्य अतिथि शहर भाजपा अध्यक्ष आचार्य थे। मुख्य वक्ता प्रदेश डिजिटल प्रभारी अविनाश जोशी थे। अध्यक्षता जूनागढ़ मंडल अध्यक्ष रमेश सैनी ने की। गोष्ठी में वक्ताओं ने वाजपेयी के जीवन पर प्रकाश डाला। कार्यक्रम मे मोहन सुराणा, सुरेश शर्मा, मालमसिंह, आनंद सिंह, पाबूदान सिंह आदि उपस्थित थे।
कार्यक्रम को संबोधित करते शहर भाजपा अध्यक्ष सत्यप्रकाश आचार्य।
hin_Deva hin_Deva hin_Deva awa_Deva